दीपावली का त्‍योहार सामने आ गया है । अब बस एक ही दिन है दीपावली में । आज रूप चतुर्दशी है । हमारे यहां आज सुबह उबटना लगा कर नहाया जाता है क्‍योंकि आज रूप को सँवारने का दिन होता है। तो आइये आज हम तरही के सिलसिले को आगे बढ़ाते हैं । रूप का संबंध नारी शक्ति के साथ होता है तो आज नारी शक्ति की ही ग़ज़लें और गीत। दीपावली वैसे तो पांच दिवसीय पर्व है मगर प्रथम तीन दिन अधिक महत्‍वपूर्ण होते हैं। ये तीन दिन तीन गुणों का प्रतीक होते हैं। तीन गुणों के या फिर तीन प्रतीकों के । तन, मन और धन। आज लावण्‍या दीपक शाह जी, सुधा ओम ढींगरा जी, इस्‍मत ज़ैदी जी और डिम्‍पल सिरोही की ग़ज़लें सुनते हैं और उससे पहले सुलभ जायसवाल का एक मुक्‍तक।